Daugavpils 2016.gada 11.marts

**LATGALES PLĀNOŠANAS REĢIONA UN LATGALES NEVALSTISKO ORGANIZĀCIJU SADARBĪBAS MEMORANDS**

Augsti vērtējot pilsoniskās sabiedrības nozīmi Latvijas un Latgales ilgtspējīgā attīstībā, kā arī reģiona un nevalstisko organizāciju sadarbības ietekmi uz pieņemto lēmumu kvalitāti, Latgales plānošanas reģions (turpmāk tekstā - LPR) noslēdz šo sadarbības memorandu (turpmāk tekstā - memorands) par LPR un Latgales NVO (turpmāk tekstā - Puses) savstarpējo sadarbību.

**I MEMORANDA MĒRĶIS**

1. Sekmēt efektīvas un sabiedrības interesēm atbilstošas reģiona pārvaldes darbību, nodrošinot pilsoniskās sabiedrības iesaisti lēmumu pieņemšanas procesos visos līmeņos un stadijās Latgales reģiona pārvaldē, tādejādi veicinot pilsoniskās sabiedrības attīstību.

**II MEMORANDA ĪSTENOŠANA**

1. Puses apņemas sadarboties šādu pilsoniskās sabiedrības stiprināšanas uzdevumu izpildē:
	1. palielināt Latgales reģionā to cilvēku īpatsvaru, kas neformāli un formāli sadarbojas savu un sabiedrības mērķu labā, tādējādi veicinot uzticību starp dažādu sektoru, sociālo grupu un teritoriju iedzīvotājiem Latgales reģionā;
	2. paaugstināt iedzīvotāju, neformālo grupu un nevalstisko organizāciju līdzdalības efektivitāti politikas procesā pašvaldību un valsts līmenī;
	3. attīstīt vidi ilgtspējīgai, uz rezultātu orientētai nevalstisko organizāciju darbībai.
2. Nodrošinot uzdevumu izpildi, Puse ievēro atklātību un visas sabiedrības intereses. Pušu sadarbība balstās uz vispāratzītiem tiesību principiem, ievērojot normatīvajos aktos noteikto kompetences sadalījumu un darbības ietvarus, kā arī Pušu rīcībā esošos resursus.
3. Sekmējot memorandā ietverto principu īstenošanu un noteikto mērķu sasniegšanu, Puses apņemas:
	1. sadarboties pilsoniskas sabiedrības politikas veidošanā Latgales reģiona un valsts līmenī;
	2. īstenot kopīgas aktivitātes, veicot visaptverošu sabiedrības izglītošanu jautājumos, kas skar reģiona pārvaldi, kā arī Latgales reģiona pārvaldes darbinieku izglītošanu jautājumos, kas saistīti ar nevalstisko organizāciju darbību;
	3. sadarboties nepieciešamā finansējuma konstatēšanā un piesaistīšanā 2. punktā minēto uzdevumu īstenošanai;
	4. sekmēt Eiropas Savienības finansējuma avotu izmantošanas iespējas un to efektīvu izlietojumu Latgales reģionā.
4. Puses apņemas pilnveidot mehānismus, lai nodrošinātu pilsoniskas sabiedrības informētību un efektīvu līdzdalību lēmumu pieņemšanas procesos, nodrošinot:
	1. ieinteresēto nevalstisko organizāciju deleģēto pārstāvju līdzdalību saskaņošanas sanāksmēs, konsultatīvajās padomēs, kā arī citās darba grupās;
	2. nevalstisko organizāciju informēšanu par lēmumiem, kas pieņemti saistībā ar to iesniegtajiem priekšlikumiem;
	3. nevalstisko organizāciju savlaicīgu informēšanu un iesaistīšanu politikas veidošanā attiecīgu programmu un sadarbības līgumu ietvaros;
	4. sadarbības līgumu par efektīvas un sabiedrības interesēm atbilstošas reģiona pārvaldes darbību slēgšanu starp pašvaldībām un nevalstiskajām organizācijām;
	5. nepieciešamās normatīvās bāzes pilnveidošanu, lai nodrošinātu efektīvu pilsoniskās sabiedrības līdzdalību tādu lēmumu pieņemšanas procesos, kuri skar pašvaldību kompetencē esošus jautājumus;
5. Biedrības “Dienvidlatgales NVO atbalsta centrs” (turpmāk tekstā DNVOAC) un “Preiļu NVO centrs” apņemas sniegt priekšlikumus un viedokļus, kā arī apkopot saņemtos viedokļus par aktuāliem jautājumiem.
6. Apzinoties, cik būtiska loma memorandā noteiktā mērķa sasniegšanā ir nevalstisko organizāciju savstarpējās sadarbības koordinācijai un atklātības principam, biedrība DNVOAC apņemas sekmēt efektīvu viedokļu apmaiņu starp Latgales reģiona nevalstiskajām organizācijām un nodrošināt konstruktīvu sadarbību starp Pusēm.

**III NOSLĒGUMA JAUTĀJUMI**

1. Memorands stājas spēkā ar tā parakstīšanas brīdi.
2. Puse vienojas, ka veicinās arī citu nevalstisko organizāciju pievienošanos memorandam. Pievienošanās var notikt divas reizes gadā, ar memoranda sākotnēji noslēgušo Pušu piekrišanu.
3. Puses, deleģējot savus pārstāvjus, ne retāk kā divas reizes gadā klātienes tikšanās, ko sasauc kāda no PUSĒM kopīgi izvērtē memoranda izpildes gaitu un izskata jautājumus, kas saistīti ar turpmāku sadarbības veicināšanu.
4. Visus jautājumus un domstarpības, kas saistītas ar šī memoranda izpildi, Puses risina sarunu ceļā.
5. Memoranda tehnisko izpildi koordinē un nodrošina DNVOAC.
6. Memorands sastādīts divos eksemplāros, katrai no pusēm pa vienam eksemplāram.
7. Vienošanās par Nevalstisko organizāciju pievienošanos memorandam glabājas pie DNVOAC apliecinātas kopijas pie, LPR.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Latgales plānošanas reģiona Attīstības padomes priekšsēdētāja****A.Gendele** | **Dienvidlatgales NVO atbalsta centra koordinators****O.Zuģickis** |

**Latgales nevalstiskās organizācijas:**